**O iubire pentru o floare**

*Carmen*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Delicată ca o fată

Floarea albă-n asfinţit

E în liliac pitită

Şi te-nvăluie subit

Cu parfum primăvăratic

Dispersat în iz poetic!

O dantelă pentru ochi

Este liliacu-n floare

Şi în amintiri mai vechi

Nasul în plăceri tresare

Fiindcă floarea i-a trimis

O mireasmă ca de vis!

Mâna prinde tremurândă

Floarea în buchet de flori

Şi cu mângâiere blândă

O aduce-n dulci fiori

Către inima fierbinte:

Liliacul stă cuminte!

O iubire pentru o floare

Se-nfiripă într-o clipă

Şi se miră mândrul soare

Că se face aşa risipă

De parfum în mângâieri…

Şi el pleacă căci în ieri

Este clipa de iubire!

Parcă azi, bătrânul soare

Luminează cu visare!